Για εγκληματική ενέργεια κάνουν πλεόν λόγο οι Αρχές σχετικά με την υπόθεση θανάτου της 60χρονης Σουζάν Ιτον, της αμερικανίδας βιολόγου στην Κρήτη, η σορός της οποίας βρέθηκε σε προχωρημένη σύψη μέσα σε τούνελ, μία εβδομάδα μετά την εξαφάνισή της από το ξενοδοχείο όπου είχε καταλύσει.

Η εξέταση που έγινε από τους ιατροδικαστές Κρήτης στο Ρέθυμνο Στ. Μπελιβάνη και Αντ. Παπαδομανωλάκη έδειξε, σύμφωνα με πληροφορίες του cretalive, ότι της έφραξαν στόμα και μύτη.

Η σορός, σύμφωνα με ίδιες πληροφορίες, δεν φέρει τραύματα από σφαίρα ή άλλο αντικείμενο. Οι ιατροδικαστές προχώρησαν και σε ακτινολογική εξέτασή της. Ωστόσο, επειδή η σορός ήταν σε προχωρημένη σήψη, θα συνεχιστεί η διερεύνηση του περιστατικού με ιστολογικές και άλλες εξετάσεις. Να σημειωθεί ότι η εξέταση από τους ιατροδικαστές διήρκεσε περισσότερο από επτά ώρες.